|  |
| --- |
| ***«Mon alliée (The Best in Me)»***  Song av Tom Leeb |
|  |
| **Land** | Frankrike |
| **Språk** | Fransk/engelsk |
| **Utgjeve** | 16. februar 2020 (original)3. april 2020 (ny versjon) |
| **Sjanger** | Pop |
| **Lengd** | 03:00 |
| **Selskap** | Roy Music |
| Låtskrivar(ar) | Thomas G:son, Peter Boström, John Lundvik, Amir Haddad, Tom Leeb, Léa Ivanne |
|

**«Mon alliée (The Best in Me)»** (norsk '(min allierte) det beste i meg'), tidlegare kalla **«The Best in Me»**, er ein popballade frå 2020 som vert framført av den franske songaren Tom Leeb. Songen er komponert av dei svenske låtskrivarane Peter Boström og Thomas G:son, og dei skreiv teksta saman med John Lundvik, Amir Haddad, Tom Leeb og Léa Ivanne. Songen vart utgjeven 16. februar 2020 og skulle ha vore det franske bidraget i Eurovision Song Contest 2020 i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

Om songen
---------

«Mon alliée (The Best in Me)» er komponert av dei svenske låtskrivarane og musikkprodusentane Peter Boström og Thomas G:son. Begge har skrive ei rekkje Eurovision-låtar tidlegare, blant andre dei norske Melodi Grand Prix-vinnarane «Stay» (2012) og «Ven a bailar conmigo» (2007). Dei to står òg bak Eurovision-vinnaren frå 2012, «Euphoria» med Loreen.

Boström og G:son har òg skrive teksta, saman med John Lundvik, som representerte Sverige i 2019, og Amir Haddad, som representerte Frankrike i 2016. Léa Ivanne og artisten sjølv, Tom Leeb, har òg bidrege på teksta som er ein fleirspråkleg engelsk-fransk popballade. Versa er på fransk, medan refrenga vert framført på engelsk.

Eurovision Song Contest
-----------------------

Både Tom Leeb og låten «The Best in Me» vart internt utvalde av tv-kanalen France 2 til å representere Frankrike i Eurovision Song Contest 2020 i Rotterdam i Nederland. Ei jurygruppe av musikkekspertar og medlemmar frå kringkastaren France Télévisions valde låten frå rundt hundre innsende bidrag. Songen vart framført offentleg for første gong under ei direktesending frå Eiffeltårnet i Paris 16. februar 2020.

### Avlysninga

«Mon alliée (The Best in Me)» skulle ha representert Frankrike i Eurovision Song Contest 2020. Sidan Frankrike er eit av «Dei fem store landa» i Eurovision Song Contest, var songen automatisk kvalifisert til finalen i Rotterdam Ahoy laurdag 16. februar 2020. Men på grunn av koronavirusutbrotet i Europa vinteren 2020, såg EBU seg nøydd til å avlysa Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest.

Utgjevingshistorikk
-------------------

| Region | Dato | Format | Merke | Ref. |
| --- | --- | --- | --- | --- |
| Diverse | 16. februar 2020 | Digital nedlasting, strøyming | Roy Music |  |

Kjelder
-------

1. 1 2  «The Best in Me - Single by Tom Leeb on Apple Music». *Apple Music*. Henta 16. februar 2020.
2. ↑  Granger, Anthony (20. mars 2020). «Belgium: Hooverphonic Will Compete At Eurovision 2021» (på engelsk). Henta 20. mars 2020.
3. ↑  «France: Tom Leeb will sing "The Best in Me" at Eurovision 2020». 16. februar 2020. Henta 16. februar 2020.
4. ↑  «France brings out ‘The Best In Me’ with Tom Leeb». eurovision.tv. 16. februar 2020. Henta 21. februar 2020.
5. ↑  Svendsen, Maiken (18. mars 2020). «Eurovision Song Contest avlyst» (på norsk bokmål). Henta 20. mars 2020.

* *Denne artikkelen bygger på «The Best in Me» frå Wikipedia på bokmål, den 16. desember 2021.*